Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 290/12/8802	Košice I, 7.3.2014
EEČ : 2-63-130-2014

U Z N E S E N I E

Trestná vec:	obvinený XXXXX  
Prečin:	Marenie výkonu úradného rozhodnutia podľa § 348 odsek 1 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 7.3.2014, spisová značka 1 Pv 290/12/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach dňa 26.2.2012 v poludňajších hodinách premával po meste s osobným motorovým vozidlom zn. Audi A6  e. č. XXXXX a okolo 13,00 h na Ázijskej triede bol kontrolovaný hliadkou PZ a bolo zistené, že vozidlo viedol hoci rozhodnutím Okresného riaditeľstva PZ, Okresného dopravného inšpektorátu, Oddelenia bezpečnosti cestnej premávky XXXXX čís. ORP-ODI1-P-1741/2010 zo dňa 17.1.2011, ktoré nadobudlo právoplatnosť dňa 15.2011, mu bol uložený zákaz viesť motorové vozidlo na dobu 36 mesiacov 

Uznesením prokurátora Okresnej prokuratúry XXXXX I zo dňa 7.3.2014, spisová značka 1 Pv 290/12/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením prokurátora Okresnej prokuratúry XXXXX I sp. zn. 1Pv290/12 zo dňa 21.6.2012 bolo podľa § 216 ods. 1 Trestného poriadku podmienečne za-stavené trestné stíhanie obvineného XXXXX pre prečin marenia výkonu úradného rozhodnutia podľa §348 ods.1 písm. d) Trestného zákona, ktorý mal spáchať tak, že v Košiciach dňa 26.2.2012 v poludňajších hodinách premával po meste s osobným motorovým vozidlom zn. Audi A6  e. č. XXXXX a okolo 13,00 h na Ázijskej triede bol kontrolovaný hliadkou PZ a bolo zistené, že vo-zidlo viedol hoci rozhodnutím Okresného riaditeľstva PZ, Okresného dopravné-ho inšpektorátu, Oddelenia bezpečnosti cestnej premávky XXXXX čís. ORP-ODI1-P-1741/2010 zo dňa 17.1.2011, ktoré nadobudlo právoplatnosť dňa 15.2011, mu bol uložený zákaz viesť motorové vozidlo na dobu 36 mesiacov a podľa § 216 ods. 2 Trestného poriadku bola obvinenému XXXXX ur-čená skúšobnú dobu  v trvaní 18 mesiacov.

Rozhodnutie prokurátora podmienečnom zastavení trestného stíhania pre pre prečin marenia výkonu úradného rozhodnutia podľa §348 ods.1 písm. d) Trestného zákona zo dňa 21.6.2012 nadobudlo právoplatnosť dňa 7.7.2012 a uložená skúšobná doba v trvaní 18 mesiacov obvinenému XXXXX uplynula dňom 7.1.2014.

Obvinený XXXXX počas skúšobnej doby od 7.7.2012 do 7.1.2014 viedol riadny život, nebol súdne trestaný, nevedie sa proti nemu trestné stíhanie, nebol postihnutý za priestupok a počas skúšobnej doby nemá nový záznam v evidenčnej karte vodiča, preto možno rozhodnúť, že sa v skúšobnej dobe pod-mienečného zastavenia trestného stíhania osvedčil.

Pretože obvinený XXXXX počas skúšobnej doby viedol riadny ži-vot a je bezúhonný možno prijať záver, že spáchaný prečin, pre ktorý bolo pod-mienečne zastavené trestné stíhanie, bolo iba výnimočným vybočením z vedenia riadneho života.

Podľa § 217 ods.4 Trestného poriadku právoplatnosťou uznesenia o tom, že sa obvinený XXXXX počas skúšobnej doby podmienečného zastavenia trestného stíhania osvedčil nastávajú účinky zastavenia trestného stíhania podľa § 9 ods.1 písm. e) Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Slavomír Juhász
prokurátor